SCC เผยกิจการกระดาษในเวียดนามลงทุน 4.13 พันลบ. ขยายกำลังผลิตเป็น 2 เท่า
SCC เผยกิจการกระดาษในเวียดนามใช้เงินลงทุน 4.13 พันลบ. เดินหน้าขยายกำลังผลิตเพิ่มเป็น 2 เท่า
29 เม.ย. 2558

บริษัท ปูนซิเมนต์ไทย จำกัด (มหาชน) หรือ SCC เปิดเผยว่า ที่ประชุมคณะกรรมการบริษัทเมื่อวันที่ 29 เมษายน 2558 ได้มีมติอนุมัติการลงทุนในกิจการกระดาษบรรจุภัณฑ์ในประเทศเวียดนาม ซึ่งการลงทุนดังกล่าวยืนยันความมุ่งมั่นในการขยายธุรกิจอย่างต่อเนื่องในภูมิภาคอาเซียน Vina Kraft Paper Company Limited (VKPC) ซึ่งเป็นบริษัทย่อยในประเทศเวียดนามของ SCC มีโครงการลงทุนขยายกำลังการผลิตกระดาษบรรจุภัณฑ์อีกประมาณ 243,000 ตันต่อปี หรือเพิ่มขึ้นเป็นสองเท่าจากกาลังการผลิตปัจจุบัน และส่งผลให้ SCC มีกำลังการผลิตกระดาษบรรจุภัณฑ์ในอาเซียน (ประเทศไทย เวียดนาม และฟิลิปปินส์) รวมทั้งสิ้น 2.6 ล้านตันต่อปี
โดยโครงการดังกล่าวจะใช้เงินลงทุนรวมทั้งสิ้นประมาณ 4,125 ล้านบาท ซึ่งครอบคลุมค่าเครื่องจักร ค่าก่อสร้าง ค่าใช้จ่ายทางการเงิน และเงินทุนหมุนเวียนของโครงการ คาดว่าจะเริ่มผลิตได้ในไตรมาสที่สองของปี 2560
สำหรับการขยายกำลังการผลิตดังกล่าวเป็นการตอบสนองความต้องการใช้กระดาษบรรจุภัณฑ์ภายในประเทศเวียดนามที่เติบโตขึ้นอย่างรวดเร็ว ซึ่งปัจจุบันยังคงพึ่งพาการนาเข้า โดยในปี 57 ประเทศเวียดนามมีความต้องการใช้กระดาษบรรจุภัณฑ์ประมาณ 1.3 ล้านตัน และคาดว่าจะเพิ่มขึ้นประมาณร้อยละ 6 ถึง 10 ต่อปี โดยมีปัจจัยสนับสนุนจากการขยายตัวของฐานการผลิตสินค้าส่งออก และการเติบโตของฐานการบริโภคภายในประเทศ
ทั้งนี้ VKPC เป็นผู้นำตลาดในประเทศเวียดนาม เป็นผู้ผลิตที่มีกาลังผลิตมากที่สุดในประเทศตั้งแต่ปี 52 มีโรงงานอยู่ที่ My Phuoc Industrial Park จังหวัด Bin Duong (ห่างจากเมืองโฮจิมินห์ 45 กิโลเมตร)VKPC เป็นกิจการร่วมทุนในสัดส่วน 70 ต่อ 30 ระหว่างบริษัท สยามคราฟท์อุตสาหกรรม จากัด (บริษัทย่อยของ SCC) และ Rengo Company Limited ประเทศญี่ปุ่น
 